Paide linnameeskond teenis laupäeval olnud taliturniiri kolmandas mängus kolmanda võidu, alistades vana rivaali Tartu Tammeka 2:1.
Võrreldes eelmiste hooajaeelsete kohtumistega kasutas peatreener Vjatšeslav Zahovaiko tavapärase 4-3-3 asemel vormi 4-3-1-2, kus ründeliinis olid Kristofer Piht ja Edrisa Lubega ning nende all kümne peal Siim Luts. Mängust jäi eemale Paide uus täiendus Hadji Drame, kes tuleb kodumaalt Järvamaa esindusklubi juurde nädala pärast.